
DR 30.6.2011  

 

77 

Calon-calon untuk ahli majlis bebas akan dicadangkan oleh pekerja-pekerja, 
majikan dan kerajaan dan wakil pekerja dan majikan berhak untuk mengundi sehingga satu 
pertiga daripada jumlah pencalonan dibuat.  

 

[Timbalan Yang di-Pertua (Datuk Ronald Kiandee) mempengerusikan 
Mesyuarat] 

 

So, akhir sekali, ini meninggalkan kumpulan bebas yang boleh diterima oleh 
kedua-dua pihak iaitu majikan dan pekerja untuk membantu membawa angka gaji minimum 
yang boleh diterima oleh semua pihak. Saya fikir proses yang digunakan di South Korea 
adalah yang harus digunakan di Malaysia. Akan tetapi kita memberi semua kuasa ini 
kepada pihak Menteri dan oleh kerana itu badan itu tidak akan menjadi bebas...  

Dato’ Haji Tajuddin Abdul Rahman [Pasir Salak]: [Menyampuk] 

Tuan Charles Anthony Santiago [Klang]: Isu yang akhir sekali saya hendak 
bangkitkan ialah isu yang berkait dengan gaji minimum... 

Dato’ Haji Tajuddin Abdul Rahman [Pasir Salak]: Boleh ambil contoh India 
pula?  

Tuan Charles Anthony Santiago [Klang]: India lagi bagus.  

Dato’ Haji Tajuddin Abdul Rahman [Pasir Salak]: Selain daripada Korea, Yang 
Berhormat.  

Tuan Charles Anthony Santiago [Klang]: India lebih bagus.  

Dato’ Haji Tajuddin Abdul Rahman [Pasir Salak]: Bagus, ya?  

Tuan Charles Anthony Santiago [Klang]: Thailand lebih bagus. Indonesia lebih 
bagus... [Dewan riuh] Kita yang tidak bagus, Yang Berhormat Pasir Salak. Yang Berhormat 
Pasir Salak, Malaysia yang teruk sekali... [Disampuk] 

Dato’ Seri Haji Azmi Khalid [Padang Besar]: Boleh saya tanya sedikit?  

Timbalan Yang di-Pertua [Datuk Ronald Kiandee]: Yang Berhormat, habiskan 
Yang Berhormat ya.  

Tuan Charles Anthony Santiago [Klang]: Saya belum habis. Saya belum habis.  

Dato’ Seri Haji Azmi Khalid [Padang Besar]: Satu soalan sahaja. Saya tahu, 
sedikit.  

Tuan Charles Anthony Santiago [Klang]: Sekejap.  

Dato’ Seri Haji Azmi Khalid [Padang Besar]: Okey, okey.  

Tuan Charles Anthony Santiago [Klang]: Saya hendak tanya kepada pihak 
Yang Berhormat Menteri isu berkait dengan gaji minimum untuk pegawai-pegawai 
keselamatan. Pertamanya, kerajaan mengatakan bahawa gaji itu adalah daripada RM700 
hingga RM1,300 tetapi tiba-tiba telah jatuh kepada RM500 hingga RM700. Ini adalah 
kurang daripada paras kemiskinan. Ini yang saya takut sekarang, Yang Berhormat Padang 
Besar. Ini yang saya takut sebab gaji minimum akan menjadi kurang daripada gaji 
kemiskinan.  

Dato’ Seri Haji Azmi Khalid [Padang Besar]: Ya, okey.  

Tuan Charles Anthony Santiago [Klang]: Adakah Yang Berhormat Padang 
Besar sokong? 

Dato’ Seri Haji Azmi Khalid [Padang Besar]: Boleh saya? Saya hanya hendak 
mendapatkan penjelasan. Tadi Yang Berhormat kata lebih baik di Thailand, lebih baik India 
dan lebih baik Indonesia daripada kita. Akan tetapi kenapakah – walaupun mereka lebih 
baik, kenapa mereka suka datang ke sini? Walaupun kita... [Dewan riuh]  



77 Calon-calon untuk ahli majlis bebas akan dicadangkan oleh pekerja-pekerja, majikan dan kerajaan dan wakil pekerja dan majikan berhak untuk mengundi sehingga satu pertiga daripada jumlah pencalonan dibuat. [Timbalan Yang di-Pertua (Datuk Ronald Kiandee) mempengerusikan Mesyuarat]. So, akhir sekali, ini meninggalkan kumpulan bebas yang boleh diterima oleh kedua-dua pihak iaitu majikan dan pekerja untuk membantu membawa angka gaji minimum yang boleh diterima oleh semua pihak. Saya fikir proses yang digunakan di South Korea adalah yang harus digunakan di Malaysia. Akan tetapi kita memberi semua kuasa ini kepada pihak Menteri dan oleh kerana itu badan itu tidak akan menjadi bebas... Dato' Haji Tajuddin Abdul Rahman [Pasir Salak]: [Menyampuk] Tuan Charles Anthony Santiago [Klang]: Isu yang akhir sekali saya hendak bangkitkan ialah isu yang berkait dengan gaji minimum... Dato' Haji Tajuddin Abdul Rahman [Pasir Salak]: Boleh ambil contoh India pula? Tuan Charles Anthony Santiago [Klang]: India lagi bagus. Dato' Haji Tajuddin Abdul Rahman [Pasir Salak]: Selain daripada Korea, Yang Berhormat. Tuan Charles Anthony Santiago [Klang]: India lebih bagus. Dato' Haji Tajuddin Abdul Rahman [Pasir Salak]: Bagus, ya? Tuan Charles Anthony Santiago [Klang]: Thailand lebih bagus. Indonesia lebih bagus... [Dewan riuh] Kita yang tidak bagus, Yang Berhormat Pasir Salak. Yang Berhormat Pasir Salak, Malaysia yang teruk sekali... [Disampuk] Dato' Seri Haji Azmi Khalid [Padang Besar]: Boleh saya tanya sedikit? Timbalan Yang di-Pertua [Datuk Ronald Kiandee]: Yang Berhormat, habiskan Yang Berhormat ya. Tuan Charles Anthony Santiago [Klang]: Saya belum habis. Saya belum habis. Dato' Seri Haji Azmi Khalid [Padang Besar]: Satu soalan sahaja. Saya tahu, sedikit. Tuan Charles Anthony Santiago [Klang]: Sekejap. Dato' Seri Haji Azmi Khalid [Padang Besar]: Okey, okey. Tuan Charles Anthony Santiago [Klang]: Saya hendak tanya kepada pihak Yang Berhormat Menteri isu berkait dengan gaji minimum untuk pegawai-pegawai keselamatan. Pertamanya, kerajaan mengatakan bahawa gaji itu adalah daripada RM700 hingga RM1,300 tetapi tiba-tiba telah jatuh kepada RM500 hingga RM700. Ini adalah kurang daripada paras kemiskinan. Ini yang saya takut sekarang, Yang Berhormat Padang Besar. Ini yang saya takut sebab gaji minimum akan menjadi kurang daripada gaji kemiskinan. Dato' Seri Haji Azmi Khalid [Padang Besar]: Ya, okey. Tuan Charles Anthony Santiago [Klang]: Adakah Yang Berhormat Padang Besar sokong? Dato' Seri Haji Azmi Khalid [Padang Besar]: Boleh saya? Saya hanya hendak mendapatkan penjelasan. Tadi Yang Berhormat kata lebih baik di Thailand, lebih baik India dan lebih baik Indonesia daripada kita. Akan tetapi kenapakah- walaupun mereka lebih baik, kenapa mereka suka datang ke sini? Walaupun kita... [Dewan riuh].